CELEX: 32010D0115
Language: fi
Date: 2010-02-23 00:00:00
Title: 2010/115/EU: Komission päätös, annettu 23 päivänä helmikuuta 2010, romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta (tiedoksiannettu numerolla K(2010) 972) (ETA:n kannalta merkityksellinen teksti)

25.2.2010   
            
            
               FI
            
            
               Euroopan unionin virallinen lehti
            
            
               L 48/12
            
         KOMISSION PÄÄTÖS,
   annettu 23 päivänä helmikuuta 2010,
   romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta
   (tiedoksiannettu numerolla K(2010) 972)
   (ETA:n kannalta merkityksellinen teksti)
   (2010/115/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon romuajoneuvoista 18 päivänä syyskuuta 2000 annetun Euroopan parlamentin ja neuvoston direktiivin 2000/53/EY (1) ja erityisesti sen 4 artiklan 2 kohdan b alakohdan,
   sekä katsoo seuraavaa:
   
               (1)
            
            
               Direktiivissä 2000/53/EY säädetään, että 1 päivän heinäkuuta 2003 jälkeen markkinoille saatettavien ajoneuvojen materiaalit ja osat eivät saa sisältää lyijyä, elohopeaa, kadmiumia eikä kuusiarvoista kromia muissa kuin mainitun direktiivin liitteessä II luetelluissa tapauksissa ja siinä esitettyjen edellytysten mukaisesti. Direktiivin 2000/53/EY 4 artiklan 2 kohdan b alakohdan mukaan komissio tarkistaa säännöllisesti direktiivin liitettä II tieteellisen ja teknisen kehityksen vaatimusten mukaisesti.
            
         
               (2)
            
            
               Direktiivin 2000/53/EY liitteessä II luetellaan ajoneuvojen materiaalit ja osat, joihin ei sovelleta direktiivin 4 artiklan 2 kohdan a alakohdassa säädettyä käyttökieltoa. Ennen kunkin poikkeuksen soveltamisen päättymispäivää markkinoille saatettujen ajoneuvojen materiaalit ja osat, jotka on lueteltu direktiivin 2000/53/EY liitteessä II, voivat sisältää lyijyä, elohopeaa, kadmiumia ja kuusiarvoista kromia. Romuajoneuvoista annetun Euroopan parlamentin ja neuvoston direktiivin 2000/53/EY liitteen II muuttamisesta 1 päivänä elokuuta 2008 tehdyssä komission päätöksessä 2008/689/EY (2) säädetään, että poikkeuksia, jotka koskevat 8 a kohdassa tarkoitettua elektroniikkakorttien ja muiden sähkösovellusten juotetta lasissa olevia sovelluksia lukuun ottamatta sekä 8 b kohdassa tarkoitettua lasissa olevien sähkösovellusten juotetta, tarkastellaan uudelleen vuonna 2009.
            
         
               (3)
            
            
               Tekninen ja tieteellinen arviointi on osoittanut, että nämä kaksi poikkeusta olisi jaettava tarkemmin kymmeneen eri käyttösovellukseen. Näistä viidelle lyijyä sisältävälle materiaalille ja osalle olisi edelleen myönnettävä väliaikainen poikkeus direktiivin 2000/53/EY 4 artiklan 2 kohdan a alakohdassa säädetystä käyttökiellosta, sillä kyseisten aineiden käyttöä näissä nimenomaisissa materiaaleissa ja osissa ei teknisistä tai tieteellisistä syistä voida vielä välttää. Siksi on aiheellista lykätä näiden poikkeusten voimassaolon päättymistä siksi kunnes kiellettyjen aineiden käyttö voidaan välttää.
            
         
               (4)
            
            
               Muille viidelle lyijyä sisältävälle materiaalille ja osalle olisi edelleen myönnettävä poikkeus direktiivin 2000/53/EY 4 artiklan 2 kohdan a alakohdassa säädetystä käyttökiellosta määrittämättä poikkeuksen soveltamisen päättymisaikaa, sillä kyseisten aineiden käyttöä näissä nimenomaisissa materiaaleissa ja osissa ei teknisistä tai tieteellisistä syistä voida välttää, eikä käyttökelpoisia vaihtoehtoja ole näköpiirissä lähitulevaisuudessa. Näitä poikkeuksia olisi tarkasteltava uudelleen vuonna 2014 teknisen ja tieteellisen kehityksen ottamiseksi huomioon ja sen arvioimiseksi, milloin näiden aineiden käytön välttäminen tulee mahdolliseksi. Poikkeusta, joka koskee lyijyn käyttöä lasilla olevien sähkösovellusten juotteissa laminoidussa lasissa olevia juotteita lukuun ottamatta, olisi tarkasteltava uudelleen 1 päivään tammikuuta 2012 mennessä, sillä korvaavia aineita tätä sovellusta varten on olemassa, mutta niiden teknisten ominaisuuksien vahvistaminen edellyttää lisätestejä.
            
         
               (5)
            
            
               Lyijyyn ja lyijy-yhdisteisiin osissa liittyvää poikkeusta, joka koskee käyttövoimajärjestelmäsovelluksissa käytettävien elastomeerien sidosaineita, joiden painosta korkeintaan 0,5 prosenttia on lyijyä, ei pitäisi jatkaa, sillä lyijyn käyttö tällaisissa sovelluksissa voidaan nykyisin välttää.
            
         
               (6)
            
            
               Direktiivin 2000/53/EY liitteessä II säädetään, että sellaisiin varaosiin, jotka on saatettu markkinoille 1 päivän heinäkuuta 2003 jälkeen ja joita käytetään ajoneuvoihin, jotka on saatettu markkinoille ennen 1 päivää heinäkuuta 2003, ei sovelleta direktiivin 2000/53/EY 4 artiklan 2 kohdan a alakohdassa tarkoitettua käyttökieltoa. Tämä poikkeus mahdollistaa ennen 4 artiklan 2 kohdan a alakohdassa säädetyn käyttökiellon voimaantuloa markkinoille saatettujen ajoneuvojen korjaamisen sellaisilla varaosilla, jotka täyttävät samat laatu- ja turvallisuusvaatimukset kuin osat, joilla ajoneuvot oli alun perin varustettu.
            
         
               (7)
            
            
               Sellaisten ajoneuvojen, jotka on saatettu markkinoille 1 päivän heinäkuuta 2003 jälkeen, mutta ennen direktiivin 2000/53/EY liitteessä II säädetyn poikkeuksen voimassaolon päättymispäivämäärää, varaosat eivät kuulu kyseisen poikkeuksen soveltamisalaan. Näin ollen näiden ajoneuvojen varaosissa ei saa olla raskasmetalleja, vaikka niitä käytettäisiin korvaamaan osia, joissa alun perin oli raskasmetalleja.
            
         
               (8)
            
            
               Joissakin tapauksissa ei ole teknisesti mahdollista korjata ajoneuvoja muilla kuin alkuperäisillä varaosilla, koska muiden varaosien käyttö edellyttäisi koko ajoneuvojärjestelmän mittojen ja toiminnallisten ominaisuuksien muuttamista. Tällaisia varaosia ei voida sovittaa ajoneuvojärjestelmiin, joiden valmistuksessa on käytetty raskasmetalleja sisältäviä osia. Näitä ajoneuvoja ei voida korjata, ja ne voidaan joutua hävittämään ennenaikaisesti. Kuluttajien turvallisuuden ja tuotteiden käyttöiän pidentymisestä johtuvien ympäristöhyötyjen vuoksi on aiheellista sallia kyseisten ajoneuvojen korjaaminen käyttämällä alkuperäisiä osia.
            
         
               (9)
            
            
               Sen vuoksi direktiiviä 2000/53/EY olisi muutettava.
            
         
               (10)
            
            
               Tässä päätöksessä säädetyt toimenpiteet ovat jätteistä 5 päivänä huhtikuuta 2006 annetun Euroopan parlamentin ja neuvoston direktiivin 2006/12/EY (3) 18 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan direktiivin 2000/53/EY liite II tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 23 päivänä helmikuuta 2010.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EYVL L 269, 21.10.2000, s. 34.
   
      (2)  EUVL L 225, 23.8.2008, s. 10.
   
      (3)  EUVL L 114, 27.4.2006, s. 9.
   
      LIITE
      
         
            ”LIITE II
            
               Materiaalit ja osat, joihin ei sovelleta 4 artiklan 2 kohdan a alakohtaa
            
            
                        Materiaalit ja osat
                     
                     
                        Vapautuksen soveltamisala ja soveltamisen päättymisaika
                     
                     
                        Merkitään tai tehdään tunnistettaviksi 4 artiklan 2 kohdan b alakohdan iv alakohdan mukaisesti
                     
                  
                        
                           Lyijy seosaineena
                        
                     
                  
                        
                                    1.
                                 
                                 
                                    Työstettäväksi tarkoitettu teräs ja sinkitty teräs, jonka painosta korkeintaan 0,35 prosenttia on lyijyä
                                 
                              
                     
                         
                     
                     
                         
                     
                  
                        
                                    2a)
                                 
                                 
                                    Työstettäväksi tarkoitettu alumiini, jonka painosta korkeintaan 2 prosenttia on lyijyä
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2005
                     
                     
                         
                     
                  
                        
                                    2b)
                                 
                                 
                                    Alumiini, jonka painosta korkeintaan 1,5 prosenttia on lyijyä
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2008
                     
                     
                         
                     
                  
                        
                                    2c)
                                 
                                 
                                    Alumiini, jonka painosta korkeintaan 0,4 prosenttia on lyijyä
                                 
                              
                     
                         
                     
                     
                         
                     
                  
                        
                                    3.
                                 
                                 
                                    Kupariseos, jonka painosta korkeintaan 4 prosenttia on lyijyä
                                 
                              
                     
                         
                     
                     
                         
                     
                  
                        
                                    4a)
                                 
                                 
                                    Laakerikuoret ja helat
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2008
                     
                     
                         
                     
                  
                        
                                    4b)
                                 
                                 
                                    Laakerikuoret ja helat moottoreissa, vaihteistoissa ja ilmastointilaitteiden kompressoreissa
                                 
                              
                     
                        1. heinäkuuta 2011 ja sen jälkeen varaosat ajoneuvoihin, jotka on saatettu markkinoille ennen 1. heinäkuuta 2011
                     
                     
                         
                     
                  
                        
                           Lyijy ja lyijy-yhdisteet osissa
                        
                     
                  
                        
                                    5.
                                 
                                 
                                    Akut
                                 
                              
                     
                         
                     
                     
                        X
                     
                  
                        
                                    6.
                                 
                                 
                                    Tärinänvaimentimet
                                 
                              
                     
                         
                     
                     
                        X
                     
                  
                        
                                    7a)
                                 
                                 
                                    Jarruletkuissa, polttoaineletkuissa, ilmanvaihtoletkuissa sekä ajoneuvon alustasovellusten elastomeeri- ja metalliosissa ja moottorikiinnikkeissä käytettävien elastomeerien vulkanointi- ja stabilointiaineet
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2005
                     
                     
                         
                     
                  
                        
                                    7b)
                                 
                                 
                                    Jarruletkuissa, polttoaineletkuissa, ilmanvaihtoletkuissa sekä ajoneuvon alustasovellusten elastomeeri- ja metalliosissa ja moottorikiinnikkeissä käytettävien elastomeerien vulkanointi- ja stabilointiaineet, joiden painosta korkeintaan 0,5 prosenttia on lyijyä
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2006
                     
                     
                         
                     
                  
                        
                                    7c)
                                 
                                 
                                    Käyttövoimajärjestelmäsovelluksissa käytettävien elastomeerien sidosaineet, joiden painosta korkeintaan 0,5 prosenttia on lyijyä
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2009
                     
                     
                         
                     
                  
                        
                                    8a)
                                 
                                 
                                    Lyijy juotteissa, joilla kiinnitetään sähkö- ja elektroniikkakomponentteja elektroniikkakorteille sekä lyijy aineissa, joita käytetään muiden komponenttien kuin alumiinielektrolyyttikondensaattoreiden liitäntöjen, komponenttien liitäntänastojen ja elektroniikkakorttien pintakäsittelyyn
                                 
                              
                     
                        Ennen 1. tammikuuta 2016 tyyppihyväksytyt ajoneuvot ja niiden varaosat
                     
                     
                        X (1)
                        
                     
                  
                        
                                    8b)
                                 
                                 
                                    Lyijy sähkösovellusten juotteissa elektroniikkakorttien juotoksia ja lasilla olevia juotoksia lukuun ottamatta
                                 
                              
                     
                        Ennen 1. tammikuuta 2011 tyyppihyväksytyt ajoneuvot ja niiden varaosat
                     
                     
                        X (1)
                        
                     
                  
                        
                                    8c)
                                 
                                 
                                    Lyijy alumiinielektrolyyttikondensaattoreiden liitäntöjen pintakäsittelyaineissa
                                 
                              
                     
                        Ennen 1. tammikuuta 2013 tyyppihyväksytyt ajoneuvot ja niiden varaosat
                     
                     
                        X (1)
                        
                     
                  
                        
                                    8d)
                                 
                                 
                                    Lasilla olevissa juotteissa käytetty lyijy ilmamassa-antureissa
                                 
                              
                     
                        Ennen 1. tammikuuta 2015 tyyppihyväksytyt ajoneuvot ja niiden varaosat
                     
                     
                        X (1)
                        
                     
                  
                        
                                    8e)
                                 
                                 
                                    Lyijy korkeita lämpötiloja kestävissä juotoksissa (lyijyperustaiset seokset, jotka sisältävät lyijyä vähintään 85 painoprosenttia)
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8f)
                                 
                                 
                                    Lyijy compliant pin -tyyppisissä nastaliitinjärjestelmissä
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8g)
                                 
                                 
                                    Lyijy juotoksissa, joilla mahdollistetaan toimiva sähköliitos puolijohdepalan ja substraatin välillä integroitujen piirien kääntöliitos- eli flip chip -tekniikassa
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8h)
                                 
                                 
                                    Lyijy juotteissa, joilla kiinnitetään lämmönjakajalevyjä lämpönieluun tehopuolijohdeasennelmissa, joiden sirukoko on projektioalaltaan vähintään 1 cm2 ja joiden nimellinen virrantiheys on vähintään 1 A piisirualan neliömillimetriä kohden
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    8i)
                                 
                                 
                                    Lyijy lasilla olevissa sähkösovelluksissa lukuun ottamatta juotoksia laminoidussa lasissa
                                 
                              
                     
                        Ennen 1. tammikuuta 2013 tyyppihyväksytyt ajoneuvot ja niiden varaosat (3)
                        
                     
                     
                        X (1)
                        
                     
                  
                        
                                    8j)
                                 
                                 
                                    Lyijy laminoidussa lasissa olevissa juotteissa
                                 
                              
                     
                        
                            (2)
                        
                     
                     
                        X (1)
                        
                     
                  
                        
                                    9.
                                 
                                 
                                    Venttiilien istukat
                                 
                              
                     
                        Ennen 1. heinäkuuta 2003 kehitettyjen moottorityyppien varaosat
                     
                     
                         
                     
                  
                        
                                    10.
                                 
                                 
                                    Sähköosat, jotka sisältävät lyijyä lasi- tai keraamisessa matriisiyhdisteessä hehkulamppujen ja sytytystulppien lasitteen lasia lukuun ottamatta
                                 
                              
                     
                         
                     
                     
                        X (4) (muissa osissa kuin moottorin pietso-komponenteissa)
                     
                  
                        
                                    11.
                                 
                                 
                                    Pyrotekniset sytyttimet
                                 
                              
                     
                        Ennen 1. heinäkuuta 2006 tyyppihyväksytyt ajoneuvot ja niiden varaosat
                     
                     
                         
                     
                  
                        
                           Kuusiarvoinen kromi
                        
                     
                  
                        
                                    12a)
                                 
                                 
                                    Syöpymistä ehkäisevät pinnoitteet
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2007
                     
                     
                         
                     
                  
                        
                                    12b)
                                 
                                 
                                    Ajoneuvon alustan mutteripulttiliitosten syöpymistä ehkäisevät pinnoitteet
                                 
                              
                     
                        Varaosat ajoneuvoihin, jotka on saatettu markkinoille ennen 1. heinäkuuta 2008
                     
                     
                         
                     
                  
                        
                                    13.
                                 
                                 
                                    Asuntoautojen absorptiojäähdytyskoneet
                                 
                              
                     
                         
                     
                     
                         
                     
                  
                        
                           Elohopea
                        
                     
                  
                        
                                    14a)
                                 
                                 
                                    Ajovalosovellusten purkauslamput
                                 
                              
                     
                        Ennen 1. heinäkuuta 2012 tyyppihyväksytyt ajoneuvot ja niiden varaosat
                     
                     
                         
                     
                  
                        
                                    14b)
                                 
                                 
                                    Kojetaulun näyttövalaisimissa käytettävät loistelamput
                                 
                              
                     
                        Ennen 1. heinäkuuta 2012 tyyppihyväksytyt ajoneuvot ja niiden varaosat
                     
                     
                         
                     
                  
                        
                           Kadmium
                        
                     
                  
                        
                                    15.
                                 
                                 
                                    Sähköajoneuvojen akut
                                 
                              
                     
                        Varaosat ajoneuvoihin, jotka on saatettu markkinoille ennen 31. joulukuuta 2008
                     
                     
                         
                     
                  
               Huomautukset:
            
            Homogeenisessa materiaalissa olevan lyijyn, kuusiarvoisen kromin ja elohopean esiintymispitoisuuden enimmäisraja saa olla korkeintaan 0,1 painoprosenttia ja kadmiumin 0,01 painoprosenttia.
            Sellaisten ajoneuvojen osien uudelleenkäyttö, jotka jo olivat markkinoilla poikkeuksen päättymispäivänä, on sallittava rajoituksitta, koska tämä ei kuulu 4 artiklan 2 kohdan a alakohdan soveltamisalaan.
            Sellaisiin varaosiin, jotka on saatettu markkinoille 1 päivän heinäkuuta 2003 jälkeen ja joita käytetään ajoneuvoihin, jotka on saatettu markkinoille ennen 1 päivää heinäkuuta 2003, ei sovelleta 4 artiklan 2 kohdan a alakohdan säännöksiä (5).
         
      
      
         (1)  Purkaminen, jos keskimääräinen kynnysarvo 60 grammaa ajoneuvoa kohti ylitetään yhdessä 10 kohdan kanssa. Tätä lauseketta sovellettaessa ei oteta huomioon elektronisia laitteita, joita valmistaja ei ole asentanut tuotantolinjalla.
      
         (2)  Tätä poikkeusta tarkastellaan uudelleen vuonna 2014.
      
         (3)  Tätä poikkeusta tarkastellaan uudelleen ennen 1 päivää tammikuuta 2012.
      
         (4)  Purkaminen, jos keskimääräinen kynnysarvo 60 grammaa ajoneuvoa kohti ylitetään yhdessä 8a–8j kohdan kanssa. Tätä lauseketta sovellettaessa ei oteta huomioon elektronisia laitteita, joita valmistaja ei ole asentanut tuotantolinjalla.
      
         (5)  Lauseketta ei sovelleta pyörien tasapainoihin, sähkömoottoreiden hiiliharjoihin eikä jarruhihnoihin.”